da da da et nb en hbs_lat pt nn de da nb da da da de da sv en it de da fr en da da af da da da ro da de en da en da da af en da da ro da en fr da da et nb en hbs_lat pt nn de da nb da da da de da sv en it de da fr da nb da da da da da da da da da da fr nb es es es en nb da ca nb nn da da da da da da da nb en da da en da en da en
Københavns Universitet vil oprette et investeringsselskab for spin-outs i dansk-svensk samarbejde - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside FORSKNING/UDDANNELSE Københavns Universitet vil oprette et investeringsselskab for spin-outs i dansk-svensk samarbejde
Københavns Universitet vil oprette et investeringsselskab for spin-outs i dansk-svensk samarbejde
Københavns Universitet skaber gennem sit samarbejde med det nye investeringsselskab UCPH Ventures bedre muligheder for at finansiere nye virksomheder der er startet ud fra forskningen på bl.a. Det Sundhedsvidenskabelige Fakultet. Foto: News Øresund
UCPH Ventures er navnet på Københavns Universitetets nye investeringsselskab, som skal medfinansiere nye virksomheder, der er skabt af universitetets forskningsmiljø, såkaldte spin-outs. Den nye investering sker i et offentligt-privat samarbejde med den dansk-svenske life science-investor Eir Ventures, som igen har finansiering fra bl.a. danske Vækstfonden og Novo Holdings, svenske SamInvest, seks svenske universiteter og European Investment Fond. Det oplyser Københavns Universitet i en pressemeddelelse.
UCPH Ventures er oprettet som en sidefond til den private venturefond Eir Ventures, som blev oprettet i 2020 og investerer i medicinsk teknologi. UCPH Ventures får en kapital på 15 millioner kroner og vil udelukkende investere i spin-outs fra forskere på Københavns Universitet, hvor rettighederne er ejet af universitetet.
Stephan Christgau, en af de fire stiftere af Eir Ventures, fremhæver, at UCPH Ventures er et unikt initiativ i Norden.
– Det er første gang, at et nordisk universitet etablerer et samarbejde med en venturefond på denne måde. Norden har en lang tradition for lægemiddel udvikling og sundhedsinnovation. Den begrænsende faktor på vejen mod produkter til gavn for patienter er ofte mangel på professionel kapital. Det var rationalet for, at vi stiftede Eir Ventures, og det er også rationalet for, at UCPH Ventures er etableret. Vi glæder os meget til at arbejde sammen med et af de bedst rangerede europæiske universiteter inden for medicinsk forskning og investere i nye virksomheder med innovation fra KU.
Henrik C. Wegener, rektor for Københavns Universitet, håber, at dette også vil øge interessen fra andre investorer for at investere i spin-outs.
– Spin-out virksomheder er én vej til at overføre universitetets viden til samfundet. Men især i den tidlige fase af et spin-outs liv er det svært at finde investorer, som både har tålmodigheden og risikovilligheden til at engagere sig. På KU tror vi så meget på vores innovative forskere, at vi ønsker at bidrage til de investeringer, der skal ruste dem til at blive robuste og levedygtige. Forhåbentlig kan den tro smitte af på andre investorer, forklarer rektor Henrik C. Wegener.
Tidligere artikelRoberta Metsola: Europa handler om at forsvare hinanden
Næste artikelSverige undtager flere grupper i ny anbefaling om covidtestning og karantæne
RELATEREDE ARTIKLERMERE FRA FORFATTEREN
Genetisk baggrund kan knyttes til fysisk aktiv livsstil
Kornsorter med lange og korte rødder skal samarbejde for at overvinde tørke
Rygning og prognose for mænd, der lider af prostatakræft
Effekterne af pandemiske restriktioner på elevernes mentale sundhed
7.000 borgere skal hjælpe med at tage temperaturen på visionsmål
Formand Sassoli vil blive hædret på plenarmødet
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...